[{"text_idx": "#000000", "text": "Yn mesur 3.5 milltir o hyd a thri chwarter milltir ar ei bwynt lletaf, Llyn Tegid yw llyn naturiol mwyaf Cymru. Mae\u2019r llyn yn le poblogaidd ar gyfer gweithgareddau dw\u0302r megis padl-fyrddio, canw\u0302io, hwylfyrddio a physgota."}, {"text_idx": "#000001", "text": "Gallwch brynu trwydded i gymryd rhan mewn chwaraeon dw\u0302r drwy ddefnyddio\u2019r peiriannau talu ac arddangos yn y meysydd parcio ar lan y llyn."}, {"text_idx": "#000002", "text": "Ni chaniateir gwersylla dros nos ar lan y llyn nac yn y meysydd parcio."}, {"text_idx": "#000003", "text": "Ceir rhagor o wybodaeth am wersylla yn Eryri ar y dudalen Gwersylla."}, {"text_idx": "#000004", "text": "Mae croeso i gw\u0302n yn Llyn Tegid. Gwnewch yn siw\u0302r eich bod yn gwirio\u2019r wybodaeth ddiweddaraf am ddod a\u0302 chw\u0302n i Eryri yn gyntaf."}, {"text_idx": "#000005", "text": "Na. Ni chaniateir tanio barbeciwiau ar lan y llyn."}, {"text_idx": "#000006", "text": "Ar adegau yn ystod tymor yr haf, pan fo\u2019r tywydd yn gynnes a\u2019r dw\u0302r yn llonydd, fe fydd alga\u0302u gwyrddlas gwenwynig yn Llyn Tegid. Chwiliwch am lysnafedd gwyrdd ar yr wyneb. Peidiwch a\u0302 chyffwrdd na mynd i mewn i\u2019r dw\u0302r pan welwch lysnafedd ar yr wyneb, a rhowch wybod i warden y llyn cyn gynted a\u0302 phosibl. Pan fydd alga\u0302u gwyrddlas wedi\u2019u gweld ar y llyn, mae\u2019r wybodaeth yn cael ei rhannu ar wefan y Parc Cenedlaethol ac ar arwyddion o amgylch y llyn."}, {"text_idx": "#000007", "text": "Gallwch gyrraedd y llyn o feysydd parcio Awdurdod Parc Cenedlaethol Eryri. Mae dau faes parcio\u2014un ar flaendraeth y llyn ac un arall yn Llangower."}, {"text_idx": "#000009", "text": "Mae pysgota yn weithgaredd poblogaidd yn Llyn Tegid. Gallwch bysgota trwy brynu trwydded bysgota. Mae trwyddedau dydd, wythnos a thymhorol ar gael ar dudalen gan Awdurdod Parc Cenedlaethol Eryri."}]